CELEX: 52017PC0241
Language: fi
Date: 2017-05-23
Title: Ehdotus NEUVOSTON TÄYTÄNTÖÖNPANOPÄÄTÖS LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun täytäntöönpanopäätöksen 2014/170/EU muuttamisesta Komorien liiton osalta

EUROOPAN KOMISSIO
            Bryssel 23.5.2017
            COM(2017) 241 final
            2017/0096(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun täytäntöönpanopäätöksen 2014/170/EU muuttamisesta Komorien liiton osalta  
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Ehdotuksen perustelut ja tavoitteet
            
            
               Tämä ehdotus koskee laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008
                  1
               , jäljempänä ’LIS-asetus’, soveltamista.
            
            
               Yleinen tausta
            
            
               Tämä ehdotus perustuu LIS-asetuksen täytäntöönpanoon ja LIS-asetuksessa säädettyjen aineellisten ja menettelyllisten vaatimusten mukaisesti suoritettuihin tutkimus- ja vuoropuhelumenettelyihin. Näissä vaatimuksissa edellytetään muun muassa, että kaikkien maiden olisi suoritettava niille kansainvälisen oikeuden mukaan lippu-, satama-, rannikko- tai markkinavaltioina kuuluvat velvollisuudet LIS-kalastuksen ehkäisemiseksi, estämiseksi ja poistamiseksi.
            
            
               Voimassa olevat aiemmat säännökset
            
            
               Komission päätös, annettu 1 päivänä lokakuuta 2015, kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL C 324, 2.10.2015, s. 6).
            
            
               Komission täytäntöönpanopäätös, annettu 23 päivänä toukokuuta 2017, Komorien liiton toteamisesta laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL C XXXX, XX.XX.2017, s. …).
            
            
               Johdonmukaisuus suhteessa unionin muuhun politiikkaan ja muihin tavoitteisiin
            
            
               Ei sovelleta.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Intressitahojen kuuleminen
            
            
               Asianomaisilla osapuolilla oli LIS-asetuksen säännösten mukaisesti tilaisuus puolustaa etujaan tutkimus- ja vuoropuhelumenettelyjen aikana.
            
            
               Asiantuntijatiedon keruu ja käyttö
            
            
               Ulkopuolisia asiantuntijoita ei tarvittu.
            
            
               Vaikutusten arviointi
            
            
               Tämä ehdotus perustuu LIS-asetuksen täytäntöönpanoon.
            
            
               LIS-asetuksessa ei säädetä yleisestä vaikutusten arvioinnista, mutta se sisältää tyhjentävän luettelon edellytyksistä, jotka on arvioitava.
            
         
         
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Ehdotetun toimen lyhyt kuvaus
            
            
               Komissio ilmoitti 1. lokakuuta 2015 komission päätöksellä Komoreille, että komissio tarkastelee mahdollisuutta todeta se LIS-asetuksen mukaiseksi yhteistyöhön osallistumattomaksi maaksi. 
            
            
               Komissio toteutti toimenpiteitä Komorien osalta. Näissä toimenpiteissä komissio mm. esitti syyt toimiensa toteuttamiseen. Lisäksi tässä yhteydessä asianomaiselle maalle annettiin mahdollisuus vastata esitettyihin väitteisiin ja kiistää ne, oikeus pyytää ja antaa lisätietoja ja mahdollisuus ilmoittaa tilanteen korjaamiseksi toteutettavista toimintasuunnitelmista. Sille myönnettiin myös kohtuullinen aika vastaamiseen ja tilanteen korjaamiseen. 
            
            
               Komissio totesi 23 päivänä toukokuuta 2017 annetulla komission täytäntöönpanopäätöksellä Komorit kolmanneksi maaksi, jonka komissio katsoo LIS-asetuksen mukaiseksi yhteistyöhön osallistumattomaksi kolmanneksi maaksi.
            
            
               Oheinen ehdotus neuvoston täytäntöönpanopäätökseksi perustuu havaintoihin, joista käy ilmi, ettei Komorit ole täyttänyt sille kansainvälisen oikeuden mukaan lippu-, satama-, rannikko- tai markkinavaltiona kuuluvia velvollisuuksia. 
            
            
               Sen vuoksi ehdotetaan, että neuvosto hyväksyy oheisen päätösehdotuksen.
            
            
               Oikeusperusta
            
            
               Laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä 29 päivänä syyskuuta 2008 annettu neuvoston asetus (EY) N:o 1005/2008.
            
            
               Toissijaisuusperiaate
            
            
               Ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               Suhteellisuusperiaate
            
            
               Ehdotus on suhteellisuusperiaatteen mukainen seuraavista syistä:
            
            
               Toimintatapa kuvataan LIS-asetuksessa, eikä mahdollisuutta kansallisiin päätöksiin anneta.
            
            
               Vaatimusta, jonka mukaan unionille, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta.
            
            
               Sääntelytavan valinta
            
            
               Ehdotettu sääntelytapa: päätös.
            
            
               Muut vaihtoehdot eivät soveltuisi seuraavista syistä:
            
            
               Muut sääntelytavat eivät soveltuisi, koska LIS-asetuksessa ei säädetä muista vaihtoehdoista.
            
            
               4.TALOUSARVIOVAIKUTUKSET 
            
         
         
            
               Ehdotuksella ei ole vaikutuksia unionin talousarvioon.
            
            
               2017/0096 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta annetun täytäntöönpanopäätöksen 2014/170/EU muuttamisesta Komorien liiton osalta  
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008
                  2
                ja erityisesti sen 33 artiklan 1 kohdan,
            
            
               ottaa huomioon komission ehdotuksen, 
            
            
               sekä katsoo seuraavaa:
            
            
               1.JOHDANTO
            
            
               (1)Asetuksessa (EY) N:o 1005/2008, jäljempänä ’LIS-asetus’, perustetaan laittoman, ilmoittamattoman ja sääntelemättömän kalastuksen, jäljempänä ’LIS-kalastus’, ehkäisemistä, estämistä ja poistamista koskeva unionin järjestelmä.
            
            
               (2)LIS-asetuksen VI luvussa säädetään menettelystä yhteistyöhön osallistumattomien kolmansien maiden toteamiseksi, toimenpiteistä yhteistyöhön osallistumattomiksi todettuihin kolmansiin maihin nähden, yhteistyöhön osallistumattomia kolmansia maita koskevan luettelon laatimisesta, yhteistyöhön osallistumattomien kolmansien maiden luettelosta poistamisesta, yhteistyöhön osallistumattomien kolmansien maiden luettelon julkisuudesta sekä kiireellisistä toimenpiteistä.
            
            
               (3)Neuvosto antoi 24 päivänä maaliskuuta 2014 neuvoston täytäntöönpanopäätöksen 2014/170/EU LIS-kalastuksen torjumista koskevaan yhteistyöhön osallistumattomia kolmansia maita koskevan luettelon laatimisesta laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä annetun asetuksen (EY) N:o 1005/2008 nojalla.
            
            
               (4)LIS-asetuksen 32 artiklan mukaisesti komissio ilmoitti Komorien liitolle, jäljempänä ’Komorit’, 1 päivänä lokakuuta 2015 annetulla päätöksellä, jäljempänä ’1 päivänä lokakuuta 2015 annettu päätös’
                  3
               , mahdollisuudesta, että se voidaan todeta maaksi, jonka komissio katsoo olevan yhteistyöhön osallistumaton kolmas maa.
            
            
               (5)Komissio sisällytti 1 päivänä lokakuuta 2015 annettuun päätökseen tiedot tällaisen mahdollisen toteamisen perusteena olevista olennaisista tosiasioista ja huomioista.
            
            
               (6)Päätös annettiin tiedoksi Komoreille, ja sen mukana toimitettiin kirje, jossa Komoreita kehotettiin panemaan täytäntöön tiiviissä yhteistyössä komission kanssa toimintasuunnitelma havaittujen puutteiden korjaamiseksi.
            
            
               (7)Komissio kehotti Komoreita erityisesti i) toteuttamaan kaikki tarvittavat toimenpiteet komission ehdottamassa toimintasuunnitelmassa olevien toimien täytäntöönpanemiseksi; ii) arvioimaan komission ehdottamassa toimintasuunnitelmassa olevien toimien täytäntöönpanoa; ja iii) lähettämään kuuden kuukauden välein komissiolle yksityiskohtaisen kertomuksen, jossa arvioidaan kunkin toimen täytäntöönpanoa esimerkiksi siihen liittyen, millainen yksittäis- ja/tai kokonaisvaikutus näillä toimilla on täysin vaatimustenmukaisen kalastuksen valvontajärjestelmän varmistamiseen.
            
            
               (8)Komoreille annettiin mahdollisuus vastata kirjallisesti ja suullisesti 1 päivänä lokakuuta 2015 annettuun päätökseen sekä muihin komission esille ottamiin asian kannalta merkityksellisiin tietoihin ja toimittaa todisteita 1 päivänä lokakuuta 2015 annetussa päätöksessä esitettyjen tosiasioiden kiistämiseksi tai täydentämiseksi. Komoreille taattiin oikeus pyytää tai toimittaa lisätietoja.
            
            
               (9)Komissio käynnisti 1 päivänä lokakuuta 2015 antamallaan päätöksellä ja sen mukana seuranneessa kirjeessä Komorien kanssa vuoropuheluprosessin ja ilmoitti, että sen mielestä kuusi kuukautta on periaatteessa riittävän pitkä aika päästä yhteisymmärrykseen tässä asiassa.
            
         
         
            
               (10)Komissio jatkoi tarpeellisina pitämiensä tietojen hankkimista ja tarkistamista. Komorien suullisia ja kirjallisia huomautuksia, jotka se toimitti 1 päivänä lokakuuta 2015 annetun päätöksen jälkeen, tarkasteltiin ja ne otettiin huomioon. Komorit pidettiin ajan tasalla joko suullisesti tai kirjallisesti asian käsittelystä komissiossa.
            
            
               (11)Komissio kuitenkin katsoi, ettei Komorit ollut puuttunut riittävällä tavalla 1 päivänä lokakuuta 2015 annetussa päätöksessä kuvattuihin huolenaiheisiin ja puutteisiin ja ettei toimintasuunnitelmassa ehdotettuja toimenpiteitä ollut pantu täytäntöön täysimääräisesti.
            
            
               (12)Sen vuoksi komissio totesi komission täytäntöönpanopäätöksessä 2017/xxx/EU
                  4
                Komorit LIS-kalastuksen torjumista koskevaan yhteistyöhön osallistumattomaksi kolmanneksi maaksi.
            
            
               (13)Komission tutkimus- ja vuoropuhelumenettelyjen, joihin sisältyvät kirjeenvaihto ja kokoukset, sekä 1 päivänä lokakuuta 2015 annetun päätöksen ja komission täytäntöönpanopäätöksen 2017/xxx/EU taustalla olevien syiden perusteella on aiheellista lisätä Komorit LIS-kalastuksen torjumista koskevaan yhteistyöhön osallistumattomia kolmansia maita koskevaan luetteloon.
            
            
               (14)LIS-asetuksen 34 artiklan 1 kohdan nojalla neuvosto poistaa määräenemmistöllä komission ehdotuksesta sellaisen kolmannen maan yhteistyöhön osallistumattomien kolmansien maiden luettelosta, joka osoittaa, että sen luetteloon merkitsemiseen johtanut tilanne on korjattu. Luettelosta poistamista koskevassa päätöksessä otetaan huomioon myös, onko asianomainen kolmas maa toteuttanut konkreettisia toimenpiteitä, joilla tilannetta voidaan parantaa pysyvällä tavalla.
            
            
               2.MENETTELY KOMORIEN SUHTEEN
            
            
               (15)Komissio ilmoitti 1 päivänä lokakuuta 2015 Komoreille LIS-asetuksen 32 artiklan mukaisesti, että se harkitsi mahdollisuutta todeta Komorit yhteistyöhön osallistumattomaksi kolmanneksi maaksi ja kehotti Komoreita panemaan täytäntöön tiiviissä yhteistyössä sen yksikköjen kanssa toimintasuunnitelman 1 päivänä lokakuuta 2015 annetussa päätöksessä todettujen puutteiden korjaamiseksi. Mainitun päätöksen jälkeen Komorit esitti näkemyksiään kirjallisissa lausunnoissa ja tapasi komission edustajia keskustellakseen asiaa koskevista näkökohdista. Komissio toimitti asiaankuuluvat tiedot kirjallisesti Komoreille. Komissio jatkoi tarpeellisina pitämiensä tietojen hankkimista ja tarkistamista. Komorien suullisia ja kirjallisia huomautuksia, jotka se toimitti 1 päivänä lokakuuta 2015 annetun päätöksen jälkeen, tarkasteltiin ja ne otettiin huomioon, samalla kun Komorit pidettiin joko suullisesti tai kirjallisesti ajan tasalla asian käsittelystä komissiossa. Komissio katsoi, ettei Komorit ollut puuttunut riittävällä tavalla 1 päivänä lokakuuta 2015 annetussa päätöksessä kuvattuihin huolenaiheisiin ja puutteisiin ja ettei toimintasuunnitelmassa ehdotettuja toimenpiteitä ollut pantu täytäntöön täysimääräisesti.
            
            
               3.KOMORIEN TOTEAMINEN YHTEISTYÖHÖN OSALLISTUMATTOMAKSI KOLMANNEKSI MAAKSI
            
            
               (16)Komissio analysoi 1 päivänä lokakuuta 2015 annetussa päätöksessä Komorien velvollisuuksia ja sitä, miten se on noudattanut kansainvälisiä velvoitteitaan lippu-, satama-, rannikko- tai markkinavaltiona. Kyseisessä analyysissa komissio otti huomioon LIS-asetuksen 31 artiklan 4–7 kohdassa luetellut muuttujat.
            
            
               (17)Komissio tarkasteli, miten Komorit noudatti sille kuuluvia velvollisuuksia ottaen huomioon 1 päivänä lokakuuta 2015 annetussa päätöksessä esitetyt havainnot, Komorien tältä osin antamat asiaankuuluvat tiedot, ehdotetun toimintasuunnitelman ja tilanteen korjaamiseksi toteutetut toimenpiteet.
            
            
               (18)Pääasialliset puutteet, jotka komissio yksilöi, liittyivät siihen, että kansainvälisen oikeuden mukaiset velvoitteet oli jätetty useilta osin panematta täytäntöön, mikä liittyi erityisesti asianmukaisen lainsäädäntökehyksen hyväksymiseen ja rekisteröinti- ja lupajärjestelmiin, yhteistyön ja tiedonvaihdon puuttumiseen Komorien hallinnon sisällä ja niiden kolmansien maiden kanssa, joissa Komorien alukset toimivat, sekä riittävän ja tehokkaan tarkkailijajärjestelmän ja pelotteena toimivan seuraamusjärjestelmän puuttumiseen. Muut yksilöidyt puutteet koskevat yleisemmin kansainvälisten velvoitteiden, kuten alueellisten kalastuksenhoitojärjestöjen suositusten ja päätöslauselmien, noudattamista. On myös havaittu, ettei Komorit ole noudattanut asiaankuuluvien elinten antamia suosituksia ja päätöslauselmia, joita on vahvistettu muun muassa Yhdistyneiden kansakuntien kansainvälisessä toimintasuunnitelmassa laittoman, ilmoittamattoman ja sääntelemättömän kalastuksen torjumiseksi (IPOA IUU) sekä lippuvaltiotoimintaa koskevissa FAO:n vapaaehtoisissa suuntaviivoissa. Ei-sitovien suositusten ja päätöslauselmien noudattamatta jättämistä pidettiin kuitenkin ainoastaan lisätodisteena eikä toteamisen perusteena.
            
            
               (19)Komissio totesi LIS-asetuksen nojalla täytäntöönpanopäätöksessä 2017/xxx/EU Komorit yhteistyöhön osallistumattomaksi kolmanneksi maaksi.
            
            
               (20)Komoreilla sen kehitysmaa-asemasta johtuen mahdollisesti vallitsevien erityisrajoitteiden osalta todetaan, että Komorien kehitystaso voi heikentää Komorien kehityksen nykytilaa ja kokonaistuloksia kalastuksenhoidon osalta. Kun otetaan huomioon todettujen, Komoreita koskevien puutteiden luonne, Komorien kehitystason perusteella ei voida kuitenkaan täysin antaa anteeksi tai muulla tavoin perustella sen lippu-, satama-, rannikko- tai markkinavaltiona kalastusasioiden osalta yleisesti harjoittamaa toimintaa eikä sen riittämättömiä toimia LIS-kalastuksen ehkäisemiseksi, estämiseksi ja poistamiseksi.
            
            
               (21)Kun otetaan huomioon 1 päivänä lokakuuta 2015 annettu päätös ja 23 päivänä toukokuuta 2017 annettu täytäntöönpanopäätös 2017/xxx/EU sekä komission ja Komorien välinen vuoropuhelu ja sen tulokset, voidaan päätellä, että Komorien toteuttamat toimet sille lippuvaltiona kuuluvien velvollisuuksien täyttämiseksi eivät ole riittäviä Yhdistyneiden kansakuntien merioikeusyleissopimuksen 63, 64, 91, 94, 117 ja 118 artiklan noudattamiseksi.
            
            
               (22)Näin ollen Komorit ei ole täyttänyt sille lippuvaltiona kansainvälisen oikeuden mukaan kuuluvia velvoitteita LIS-kalastuksen ehkäisemiseksi, estämiseksi ja poistamiseksi.
            
            
               4.YHTEISTYÖHÖN OSALLISTUMATTOMIEN KOLMANSIEN MAIDEN LUETTELON LAATIMINEN
            
            
               (23)Komorien osalta tehtyjen päätelmien perusteella kyseinen maa olisi LIS-asetuksen 33 artiklan mukaisesti lisättävä täytäntöönpanopäätöksellä 2014/170/EU laadittuun yhteistyöhön osallistumattomia kolmansia maita koskevaan luetteloon. Sen vuoksi täytäntöönpanopäätöstä 2014/170/EU olisi muutettava.
            
            
               (24)Komorien merkitseminen LIS-kalastuksen torjumista koskevaan yhteistyöhön osallistumattomien kolmansien maiden luetteloon merkitsee LIS-asetuksen 38 artiklassa säädettyjen toimenpiteiden soveltamista. LIS-asetuksen 38 artiklan 1 kohdassa kielletään yhteistyöhön osallistumattomien maiden lipun alla purjehtivilla kalastusaluksilla pyydettyjen kalastustuotteiden tuonti. Komorien tapauksessa kyseisen tuontikiellon olisi koskettava kaikkia LIS-asetuksen 2 artiklan 8 kohdassa määriteltyjä kantoja ja lajeja, koska LIS-kalastusta koskevien asianmukaisten toimenpiteiden toteuttamatta jättäminen, joka johti Komorien toteamiseen yhteistyöhön osallistumattomaksi kolmanneksi maaksi, ei rajoitu tiettyyn yksittäiseen kantaan tai lajiin.
            
            
               (25)LIS-kalastuksella muun muassa köyhdytetään kalakantoja, tuhotaan meren elinympäristöä, vaarannetaan meren luonnonvarojen suojelua ja kestävää käyttöä, vääristetään kilpailua, vaarannetaan elintarviketurvaa, asetetaan rehelliset kalastajat epäsuotuisaan asemaan ja heikennetään rannikkoyhteisöjä. LIS-kalastukseen liittyvien ongelmien suuruuden vuoksi katsotaan tarpeelliseksi, että unioni panee nopeasti täytäntöön Komoreita koskevat toimet yhteistyöhön osallistumattomana kolmantena maana. Sen vuoksi tämän päätöksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               (26)Jos Komorit osoittaa, että sen luetteloon merkitsemiseen johtanut tilanne on korjattu, neuvosto poistaa Komorit yhteistyöhön osallistumattomien kolmansien maiden luettelosta määräenemmistöllä komission ehdotuksesta LIS-asetuksen 34 artiklan 1 kohdan mukaisesti. Luettelosta poistamista koskevassa päätöksessä olisi otettava huomioon myös, onko Komorit toteuttanut konkreettisia toimenpiteitä, joilla tilannetta voidaan parantaa pysyvällä tavalla,
            
         
         
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Lisätään ”Komorien liitto” täytäntöönpanopäätöksen 2014/170/EU liitteeseen.
            
            
               2 artikla
            
            
               Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 286, 29.10.2008, s. 1.
               
               
                  
                     (2)
                  EUVL L 286, 29.10.2008, s. 1.
               
               
                  
                     (3)
                  Komission päätös, annettu 1 päivänä lokakuuta 2015, kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (
                  
                     EUVL C 324, 2.10.2015, s. 6
                  
                  ).
               
               
                  
                     (4)
                  Komission täytäntöönpanopäätös 2017/xxx/EU, annettu 23 päivänä toukokuuta 2017, Komorien liiton toteamisesta laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi (EUVL L xx, pp.kkkk.2017, s. x).